proxectonos/corpus_dominio_legal_administrativo_tmp huggingface dataset:
RESOLUCIÓN do 6 de abril de 1995 pola que se delegan funcións en materia de contratación no director xeral do Instituto Galego da Vivenda e Solo.
INSTITUTO GALEGO DA VIVENDA E SOLO — III. OUTRAS DISPOSICIÓNS — 21/04/1995

O volume da actividade que en materia de contratación está a desenvolve-lo Instituto Galego da Vivenda e Solo aconsella, por elementais criterios de racionalización, e en aplicación dos principios de economía e eficacia que deben presidi-la actividade administrativa, como se recolle na Lei 1/1983, reguladora da Xunta e o seu presidente e na Lei 30/1992, de réxime xurídico das administracións públicas e do procedemento administrativo común, procederá delegación das facultades que, como órgano de contratación do referido organismo autónomo lle corresponden a esta presidencia.
Visto o disposto no artigo 11.c) da Lei 3/1988, do 27 de abril, de creación do Instituto Galego da Vivenda e Solo, e no artigo 22.2º e) do Decreto 288/1988, do 29 de setembro, de desenvolvemento da citada lei, e logo de realiza-lo trámite previsto polo artigo 390 do Regulamento xeral de contratación,
RESOLVO:
Primeiro.-Deléganse no director xeral as facultadas que como órgano de contratación ten atribuídas o presidente do instituto polas disposicións en vigor.
Segundo.-As resolucións administrativas que se adopten en uso das facultades que se deriven da precedente delegación farán constar expresamente esta circunstancia, e consideraranse dictadas polas autoridades que as conferiron.
Terceiro.-Esta delegación efectúase sen prexuízo de que o presidente poida reasumir en calquera momento o coñecemento e resolución dos asuntos obxecto de delegación.
Santiago de Compostela, 6 de abril de 1995
José Cuíña Crespo
Presidente do Instituto Galego da Vivenda e Solo e conselleiro de Política Territorial, Obras Públicas e Vivenda
RESOLUCIÓN do 6 de abril de 1995 pola que se autoriza a delegación de atribucións do presidente do Instituto Galego da Vivenda e Solo no director xeral do organismo.
INSTITUTO GALEGO DA VIVENDA E SOLO — III. OUTRAS DISPOSICIÓNS — 21/04/1995

O volume de actividade administrativa que desenvolve o Instituto Galego da Vivenda e Solo aconsella,
por principios de economía e eficacia, o desenvolvemento das posibilidades que, en materia de delegación de atribucións, contén a Lei de contratos do Estado e o seu regulamento, co obxecto de que o director xeral de dito organismo autónomo de carácter comercial, adscrito a esta consellería, poida asumir coa maior amplitude, por delegación do presidente do instituto, as facultades que a este lle corresponden como órgano de contratación daquel.
Na súa virtude, visto o disposto no artigo 36.2º da Le¡ 1/1983, do 22 de febreiro, reguladora da Xunta e do seu presidente, na súa redacción dada pola Lei 11/1988, do 20 de outubro, e para os efectos do disposto no artigo 390 do Regulamento xeral de contratación,
RESOLVO:
Autoriza-la delegación da facultade de celebrar contratos, atribuída pola Lei 3/1988, do 27 de abril, de creación do Instituto Galego da Vivenda e Solo e normativa de desenvolvemento ó seu presidente, no director xeral do organismo, na extensión e cos requisitos que se deriven do correspondente acordo.
Santiago de Compostela, 6 de abril de 1995.
José Cuíña Crespo
Conselleiro de Política Territorial, Obras Públicas
e Vivenda
RESOLUCIÓN do 13 de marzo de 1995, da Dirección Xeral de Recursos Humanos, pola que se emprazan as partes interesadas nos recursos contencioso-administrativo número 1/246/95, interposto por José Carlos Bastida Calvo.
SERVICIO GALEGO DE SAÚDE — III. OUTRAS DISPOSICIÓNS — 24/04/1995

Notificóuselle ó Servicio Galego de Saúde provindencia da sección primeira da Sala do Contencioso-Administrativo do Tribunal Superior de Xustiza, de Galicia, pola que se admite o recurso contencioso-administrativo número 1/246/95, interposto por José Carlos Bastida Calvo contra a Resolución do 16 de decembro de 1994, desta dirección xeral (DOG nº 242, do 19 de decembro), pola que se convoca concurso de traslados para a provisión de postos de traballo do corpo facultativo superior da Xunta de Galicia, escala sanitaria de atención primaria e especializada, subescala de atención primaria, clase de médicos titulares.
En consecuencia, esta dirección xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento e son emprazadas para que poidan presentarse e comparecer en forma en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 13 de marzo de 1995.
Carlos Negreira Souto
Director xeral de Recursos Humanos
CORRECCIÓN de erros.-Orde do 1 de marzo de 1995 pola que se regula a concesión de subvencións a empresas con centros de traballo na Comunidade Autónoma de Galicia que realicen accións que supoñan melloras en materia de seguridade, hixiene e condicións de traballo en 1995.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 20/04/1995

Advertidos erros na devandita orde, publicada no DOG nº 54, do 17 de marzo, cómpre face-las oportunas correccións:
-Na páxina 2.051, no artigo 5º, apartado 2º, onde di: «Cada unha das devanditas solicitudes deberá ir acompañada da seguinte documentación, por triplicado», debe dicir: «Cada unha das devanditas solicitudes deberá ir acompañada da seguinte documentación, por duplicado».
-Por omisión da ficha de solicitude de transferencia bancaria, cómpre inserila a seguir:
RESOLUCIÓN do 28 de marzo de 1995 pola que se convoca un curso sobre tráfico e seguridade vial, dirixido ós membros do corpo da policía local de Galicia.
ACADEMIA GALEGA DE SEGURIDADE — III. OUTRAS DISPOSICIÓNS — 20/04/1995

Dentro dos programas de actividades que a Academia Galega de Seguridade ten previsto realizar no ano 1995 de forma descentralizada, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso sobre tráfico e seguridade vial, que deberá desenvolverse conforme as seguintes bases:
Obxectivos.
O curso ten por obxectivos:
a) Coñece-las normas fundamentais sobre seguridade vial.
b) Coñecer con exactitude as funcións da policía local en materia de seguridade vial.
c) Clarifica-la actuación da policía local neste tema.
Destinatarios.
O curso vai dirixido ós membros do corpo da policía local de Galicia.
Inscrición.
A inscrición dos participantes será totalmente gratuíta.
Prazas.
O número de prazas que se ofertarán neste curso será de 60.
Solicitudes.
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo, acompañada dunha fotocopia do DNI e do carné profesional.
2. O prazo para a presentación de instancias rematará o día 7 de xuño de 1995.
3. As instancias deberán enviárselle á sede da Academia Galega de Seguridade: Rúa de Madrid, s/n, polígono das Fontiñas, 15703 Santiago de Compostela.
Contido e duración.
O curso celebrarase en sesións de tarde, de luns a venres, e nel trataranse, entre outros, os seguintes temas:
a) Ideas xerais sobre tráfico e seguridade vial.
b) A Lei 18/1989, do 25 de xullo, de bases sobre tráfico.
c) Real decreto lexislativo 339/1990, do 2 de marzo.
d) Regulamento xeral de circulación, Real decreto 13/1992, do 17 de xaneiro.
e) Normas de comportamento no tráfico.
Datas.
O curso celebrarase do 19 ó 23 de xuño de 1995. O horario será das 16 ás 20 horas do serán.
Relación de admitidos.
A relación de admitidos publicarase o día 12 de xuño de 1995 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono (981) 56 34 00.
Lugar.
Sede da Academia Galega de Seguridade.
Certificado de participación e aproveitamento.
Ó remate do curso entregaráselles un certificado de asistencia e aproveitamento a aquelas persoas que acrediten a súa participación continuada a el, non podendo supera-las faltas de asistencia un 15%, do total da duración de horas lectivas do curso; unha inasistencia superior ó 15%, aínda que sexa xustificada, e a non superación das correspondentes probas de coñecementos, impedirá a expedición do certificado.
Modificacións.
A Academia Galega de Seguridade poderá modifica-lo desenvolvemento do curso para adapta-lo ás necesidades da Administración e ás continxencias que e poidan xurdir.
Santiago de Compostela, 28 de marzo de 1995.
Juan José Farinas-Ferro Rodríguez
Director xeral da Academia Galega de Seguridade
José Antonio Álvarez Vidal
Secretario xeral da Academia Galega de Seguridade
RESOLUCIÓN do 14 de marzo de 1995, da Delegación Provincial de Pontevedra, pola que se dispón a inscrición no rexistro e publicación no Diario Oficial de Galicia da revisión salarial do convenio colectivo da empresa Fomento de Construcciones y Contratas, S.A. (persoal de L.V. e R.B.U. de Vigo).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 20/04/1995

Visto o expediente de revisión salarial do convenio colectivo para a empresa Fomento de Construcciones y Contratas, S.A. (persoal de L.V. e R.B.U. de Vigo), que tivo entrada nesta delegación provincial o día 14-2-1995, subscrito en representación da parte económica por unha representación da empresa, e da parte social polo comité de empresa, o día 24-1-1995. De conformidade co disposto no artigo 19 do texto do conveio colectivo, artigo 90.2º e 3º da Lei 8/1980, do 10 de marzo, do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta Delegación da Consellería de Xustiza, Interior e Relacións Laborais da provincia de Pontevedra,
ACORDA:
Primeiro.-Ordena-la súa inscrición no Libro de Rexistro de Convenios Colectivos de Traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación (SMAC).
Terceiro.-Dispoñe-la súa publicación no Diario Oficial de Galicia (DOG).
Vigo, catorce de marzo de mil novecentos noventa e cinco.
Antonio Coello Bufill
Delegado provincial de Pontevedra
ACTA
En Vigo, 24 de xaneiro de 1995, ás 10.30 horas, reúnense o comité de empresa cos representantes dela, co obxecto de aproba-la táboa salarial aplicable ó persoal de L.V. e R.B.U. de Vigo, revisada segundo o estipulado no vixente convenio colectivo no seu artigo 19, e cifrada esta revisión nun incremento do 6,3% sobre a táboa vixente en 1994.
Ámbalas partes acordan asinar e darlle conformidade á táboa revisada e a súa posterior remisión á Consellería de Traballo, para efectos de rexistro. Así mesmo, asínanse os calendarios laborais para o ano 1995, que se exporá nos taboleiros de anuncios.
Igualmente, increméntanse na porcentaxe citada do 6,3% os diferentes, conceptos incluídos no vixente convenio e que teñen prevista unha revisión para o ano 1995 e que son os seguintes:
1. Artigo 18º.-Axudas de custos.
Axuda de custo completa: 6.562 ptas./día.
Media axuda de custo: 2.917 ptas./día.
2. Artigo 25º.-Póliza de accidentes.
2.a) En caso de falecemento por accidente laboral ou enfermidade profesional: 2.258.875 ptas.
3.b) En caso de invalidez absoluta ou gran invalidez derivada de accidente laboral ou enfermidade profesional: 2.636.240 ptas.
3. Artigo 40º.-Créditos persoais.
Queda establecido para 1995 en: 6.102 ptas./mes.
4. Artigo 46º.-Créditos persoais.
Queda establecido para 1995 en: 4.545.388 ptas.
Sen máis asuntos que tratar, levántase a reunión ás 11 horas e 30 minutos.
RESOLUCIÓN do 6 de abril de 1995 pola que se anuncia a realización dun seminario galaico-portugués sobre o sistema contencioso-administrativo.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 28/04/1995

A Escola Galega de Administración Pública, como centro oficial de docencia e investigación no campo da Administración pública, ten entre os seus fins a investigación, a documentación, o estudio e a realización de traballos de divulgación en materias de dereito público galego e ciencia da Administración, promovendo a súa máxima difusión.
Así pois, no uso das funcións, atribuídas pola Lei 4/1987, do 27 de maio, de creación da EGAP, e a Lei 10/1989, do 10 de xullo, de modificación da anterior, convócanse un seminario galaico-portugués sobre o sistema contencioso-administrativo, organizado en colaboración co Instituto de Gestão e Administração Pública de Porto, que deberá desenvolverse segundo as seguintes bases:
Primeira.-Obxectivo.
Aborda-lo estudio da xurisdicción contencioso-administrativa á luz das reformas do sistema contencioso portugués e español xunto cos problemas que se suscitan.
Segunda-Destinatarios.
Avogados, asesores xurídicos das distintas administracións públicas, maxistrados e membros da carreira xudicial e interesados en xeral.
Terceira.-Desenvolvemento.
-Data de realización: 22 de maio.
-Horario: de maña, a partir das 10 h. e de tarde, a partir das 16.30 h.
-Lugar: Ourense. Salón de actos da Delegación da Consellería da Presidencia e Administración Pública.
-Número de prazas: limitado á capacidade do local.
Cuarta.-Forma e prazo.
O prazo remata o día 12 de maio.
As solicitudes deberán dirixirse, segundo o modelo anexo, ó director da EGAP e presentaranse no rexistro xeral da EGAP, r/ de Madrid, 2-4, polígono das Fontiñas, Santiago de Compostela, por correo ou telefax (número 57 15 40).
Os peticionarios poderán obter confirmación da súa posible admisión chamando por teléfono, en días laborables, ó seguinte número: (981) 57 08 00, Ext. 244-249, entre as 9 e as 14 horas.
Quinta.-Certificado de asistencia.
Os participantes que asistan con regularidade ó seminario poderán solicita-lo certificado de asisten
cia despois da clausura.
Sexta.-Profesorado.
Estará integrado por catedráticos e profesores universitarios españois e portugueses de recoñecido
prestixio expertos en materia de xurisdicción contencioso-administrativa.
Santiago de Compostela, 6 de abril de 1995.
Jaime Rodríguez Arana-Muñoz
Director da Escola Galega de Administración Pública
RESOLUCIÓN do 4 de novembro de 1994, da Delegación Provincial de Lugo, pola que se autoriza e se declara de utilidade pública o establecemento da instalación eléctrica que se cita. (Expediente número 3915 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 28/04/1995

Visto o expediente incoado na sección de industria desta delegación provincial por petición de Barras Eléctricas Galaico-Asturianas, S.A. (BEGASA), con domicilio Lugo, r/ Cidade de Viveiro, 4-1º, no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966, sobre expropiación forzosa e sancións en materia de instalacións eléctricas, e conforme o disposto no Real decreto 2634/1980, do 31 de xullo, sobre transferencia de competencias da Administración do Estado á Xunta de Galicia en materia de industria.
Esta delegación provincial resolveu autorizar a BEGASA a instalación eléctrica que ten como características principais as seguintes: liña de media tensión 20 kV, conductor LA-30, cunha lonxitude de 152 metros, apoios de formigón o torres metálicas, orixe en L.M.T. Lugo-Cuíña e final en C.T. Pena da Mula. Centro de transformación 160 kVA, 380/220 V, torre metálica. Liñas de baixa tensión, conductores RZ-95-50-25, apoios de formigón ou sobre fachada.
Declara-la utilidade pública da instalación eléctrica que se autoriza para os efectos sinalados na Lei 10/1966, sobre expropiación forzosa e sanción en materia de instalacións eléctricas, e o seu regulamento de aplicación, do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites, que se sinalan no capítulo IV de citado Decreto 2617/1966, do 20 de outubro.
Lugo, 4 de novembro de 1994.
Jesús Bendaña Suárez
Delegado provincial de Lugo
CORRECCIÓN de erros.-Orde do 20 de marzo de 1995 pola que se nomean os membros do xurado do premio das letras e das artes de Galicia, convocado pola Orde do 2 de xaneiro de 1995.
CONSELLERÍA DE CULTURA — III. OUTRAS DISPOSICIÓNS — 20/04/1995

Advertido erro no texto da referida Orde do 20 de marzo de 1995, publicada no DOG nº 61, do 28 de marzo, cómpre efectua-la oportuna rectificación:
Na páxina 2.328, artigo 1º, no apartado 2º. Vocais: parágrafo 3, onde di: «José Luis Iglesias Feijoo», debe dicir: «Luis Iglesias Feijoo».
No mesmo apartado parágrafo 6, onde di: «... Real Academia de Belas Artes Nª. Sra. do Rosario», debe dicir: «... Real Academia Galega de Belas Artes Nª. Sra. do Rosario».
RESOLUCIÓN do 16 de marzo de 1995 pola que se emprazan as partes interesadas no recurso contencioso-administrativo, número 01/0000227/1995, interposto por María Belén del Río Bouza.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/04/1995

Recibida da sección primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo número 01/0000227/1995, interposto polo recorrente contra relación definitiva de participantes no concurso de méritos para o acceso ó corpo de mestres do 7-2-1995 da Consellería de Educación e Ordenación Universitaria, sobre outorgamento á recorrente de un punto no apartado de experiencia docente.
En consecuencia, esta secretaría xeral acordou nesta data, e de conformidade co disposto no artigo 64 da Lei reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala. O que se lles notifica para xeral coñecemento a tódalas persoas interesadas no procedemento e son emprazadas para que poidan comparecer como parte en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de 9 días.
Santiago de Compostela, 16 de marzo de 1995.
Juan José Bértolo Cadenas
Secretario xeral da Consellería de Educación e
Ordenación Universitaria
RESOLUCIÓN do 16 de marzo de 1995 pola que se emprazan as partes interesadas no recurso contencioso-administrativo, número 01/0000205/1995, interposto por Elsa María García Otero.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/04/1995

Recibida da sección primeira da Sala do C ontencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo número 01/0000172/1995, interposto polo recorrente contra resolución da Consellería de Educación e Ordenación Universitaria do 20 de decembro de 1994, sobre recoñecemento, para efectos pasivos, do tempo de permanencia en situación de excedencia especial.
En consecuencia, esta secretaría xeral acordou nesta data, e de conformidade co disposto no artigo 64 da Lei reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala. O que se lles notifica para xeral coñecemento a tódalas persoas interesadas no procedemento e son emprazadas para que poidan comparecer como parte en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de 9 días.
Santiago de Compostela, 16 de marzo de 1995.
Juan José Bértolo Cadenas
Secretario xeral da Consellería de Educación e
Ordenación Universitaria
ORDE do 4 de abril de 1995 pola que se modifica a do 30 de xaneiro de 1995 na que se aplican, na Comunidade Autónoma de Galicia, as medidas de apoio á mellora das estructuras agrarias establecidas polo Real decreto 1887/1991.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 27/04/1995

O Real decreto 1887/1991, do 30 de decembro, aplica en España o Regulamento (CEE) 2328/1991 do consello, do 15 de xullo. Posteriormente o Regu-
lamento (CEE) 2843/1994 do consello, do 21 de novembro, modifica o Regulamento (CEE) 2328/1991, entre outros aspectos, no relativo ó axuste dalgúns importes fixados en ecus. A orde do Ministerio de Agricultura, Pesca e Alimentación do 24 de febreiro de 1995 actualiza os valores establecidos no Real decreto 1887/1991.
En consecuencia, de acordo co disposto no artigo 30.1º 3 do Estatuto de autonomía de Galicia e no uso das competencias que me confire a Lei 1/1983, reguladora da Xunta de Galicia e do seu presidente,
DISPOÑO:
Artigo único. -
En aplicación da orde do Ministerio de Agricultura, Pesca e Alimentación do 24 de febreiro de 1995, os valores dos investimentos obxecto da axuda e o importe destas, recollidos na Orde do 30 de xaneiro de 1995, modifícanse segundo se indica no anexo I da presente orde.
Disposición transitoria
Ás solicitudes recibidas ó abeiro da Orde do 30 de xaneiro de 1995, anteriores á data de entrada en vigor da presente orde, sobre as que non recaesen resolución ata a dita data, aplicaránselle-los novos valores recollidos nesta orde.
Disposicións derradeiras
Primeira-Facúltase o director xeral de Producción Agropecuaria e Industrias Agroalimentarias para dictar cantas disposicións considere necesarias para o desenvolvemento desta orde.
Segunda-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 4 de abril de 1995.
Tomás Pérez Vidal
Conselleiro de Agricultura, Gandería e Montes
RESOLUCIÓN do 16 de marzo de 1995 pola que se emprazan as partes interesadas no recurso contencioso-administrativo, número 01/0000172/1995, interposto por Raquel-Zulima del Río Bouza.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/04/1995

Recibida da sección primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo número 01/0000172/1995, interposto polo recorrente contra resolución da Delegación Provincial da Coruña da Consellería de Educación e Ordenación Universitaria do 2 de decembro de 1994, sobre cómputo de servicios prestados.
En consecuencia, esta secretaría xeral acordou nesta data, e de conformidade co disposto no artigo 64 da Lei reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala. O que se lles notifica para xeral coñecemento a tódalas persoas interesadas no procedemento e son emprazadas para que poidan comparecer como parte en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de 9 días.
Santiago de Compostela, 16 de marzo de 1995.
Juan José Bértolo Cadenas
Secretario xeral da Consellería de Educación e
Ordenación Universitaria
DECRETO 100/1995, do 31 de marzo, polo que se declara a utilidade pública e urxente ocupación dos bens afectados polas obras OH.436.272, acondicionamento do regato Pontiñas ó seu paso por Lalín (primeira fase).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 20/04/1995

O 17 de xaneiro de 1995 o director xeral de Obras Públicas aprobou definitivamente o proxecto de acondicionamento do regato Pontiñas o seu paso por Lalín (primeira fase).
Os bens e dereitos nos que se concreta a decla
ración de urxente ocupación aparecen recollidos e valorados no citado proxecto.
A competencia para a declaración de urxente ocupación tena atribuída a Xunta de Galicia en virtude do artigo segundo do Decreto 24/1987, do 29 de xaneiro, sobre asunción de competencias en materia de obras hidráulicas.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, por proposta do conselleiro de Política Territorial, Obras Públicas e Vivenda, logo de deliberación do Consello da Xunta de Galicia na súa reunión do día trinta e un de marzo de mil novecentos noventa e cinco,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios para efectos de expropiación no proxecto das obras de acondicionamento do regato Pontiñas ó seu paso por Lalín (primeira fase).
Santiago de Compostela, trinta e un de marzo de mil novecentos noventa e cinco.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
RESOLUCIÓN do 10 de marzo de 1995, da Delegación Provincial da Coruña, de autorización administrativa, declaración de utilidade pública e aprobación do proxecto de execución da instalación eléctrica que se cita. (Expediente número 118/1994 (52.638)).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 27/04/1995

Visto o expediente incoado pola empresa Unión Eléctrica-Fenosa, S.A., co enderezo na r/ Severo Ochoa, nº 2, 15008 A Coruña, para a autorización administrativa, declaración de utilidade pública e aprobación do proxecto de execución da instalación que segue:
Proxecto de modificación liña eléctrica denominada L.M.T. subestación de Laracha-C.T. Albite, consistente en:
Liña eléctrica aérea de media tensión, a 20 kV, sobre apoios de formigón e conductor LA-110, de 6.237 m de lonxitude, con orixe na subestación de Laracha e remate en C.T. Albite, concellos de Arteixo, Laracha e Carballo.
Cumpridos os trámites ordenados nos capítulos III e IV dos decretos 2617 e 2619/1966, do 20 de outubro, sobre autorización e expropiación forzosa das instalacións eléctricas, esta delegación provincial resolveu:
Autorizar, declarar de utilidade pública e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan nos expedientes.
A Coruña, 10 de marzo de 1995.
Juan Ignacio Lizaur Otero
Delegado provincial da Coruña
RESOLUCIÓN do 10 de marzo de 1995, da Delegación Provincial da Coruña, de autorización administrativa, declaración de utilidade pública e aprobación do proxecto de execución da instalación eléctrica que se cita. (Expediente número 158/1994 (52.645)).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 27/04/1995

Visto o expediente incoado pola empresa Unión Eléctrica-Fenosa, S.A., co enderezo na r/ Severo Ochoa, nº 2, 15008 A Coruña, para a autorización administrativa, declaración de utilidade pública e aprobación do proxecto de execución da instalación que segue:
Liña eléctrica aerosubterránea de media tensión, a 15/20 kV, con orixe na subestación de Cabana, nos seguintes tramos:
-Tramo I. Desde a subestación a apoio nº 7, en dobre circuíto aéreo sobre apoios metálicos e conductor LA-1 10, de 646 m de lonxitude.
-Tramo II. Desde o apoio nº 7 ó apoio nº 20, en simple circuíto, sobre apoios de formigón e conductor LA-1 10, de 2.386 m de lonxitude.
-Tramo III. Desde o apoio nº 20, en subterráneo, baixo tubo, con conductor R.H.V. 12/20 de 3 (1x240) mm Al e 960 m de lonxitude, dentro do casco urbano de Ponteceso. Cabana e Ponteceso.
Cumpridos os trámites ordenados nos capítulos III e IV dos decretos 2617 e 2619/1966, do 20 de outubro, sobre autorización e expropiación forzosa das instalacións eléctricas, esta delegación provincial resolveu:
Autorizar, declarar de utilidade pública e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan nos expedientes.
A Coruña, 10 de marzo de 1995.
Juan Ignacio Lizaur Otero
Delegado provincial da Coruña
RESOLUCIÓN do 7 de marzo de 1995, da Delegación Provincial da Coruña, de autorización administrativa, declaración de utilidade pública e aprobación do proxecto de execución da instalación eléctrica que se cita. (Expediente número 178/1994 (52.652)).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 27/04/1995

Visto o expediente incoado pola empresa Unión Eléctrica-Fenosa, S.A., co enderezo na r/ Severo Ochoa, nº 2, 15008 A Coruña, para a autorización administrativa, declaración de utilidade pública e aprobación do proxecto de execución da instalación que segue:
Liña eléctrica aérea de media tensión, a 20 kV, sobre apoios metálicos e de formigón e con conductor
LA-110, de 4.903 m de lonxitude, con orixe no apoio nº 3 da liña Ermida-Anos e remate no apoio nº 32, Cabana.
Cumpridos os trámites ordenados nos capítulos III e IV dos decretos 2617 e 2619/1966, do 20 de outubro, sobre autorización e expropiación forzosa das instalacións eléctricas, esta delegación provincial resolveu:
Autorizar, declarar de utilidade pública e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan nos expedientes.
A Coruña, 7 de marzo de 1995.
Juan Ignacio Lizaur Otero
Delegado provincial da Coruña
CORRECCIÓN de erros.-Orde do 4 de abril de 1995 pola que se convocan os Premios Galicia de Comunicación 1995.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 27/04/1995

Advertidos erros na citada orde, publicada no DOG nº 77, do 21 de abril de 1995, cómpre efectua-las seguinte correccións:
-Na páxina 2.979, no encabezamento desta disposición, onde di: «Orde do 4 de abril de 1995, da Secretaría Xeral de Comunicación, pola que se convocan ... », debe dicir: «Orde do 4 de abril de 1995 pola que se convocan ... ».
-Na mesma páxina, na parte final, despois da data, onde di: «P.D. (Orde do 26-3-1992). Jesús Pérez Varela, Secretario xeral de Comunicación», debe dicir: «Dositeo Rodríguez Rodríguez. Conselleiro da Presidencia e Administración Pública».
ORDE do 4 de abril de 1995 pola que se establece a denominación da Biblioteca Pública de Pontevedra.
CONSELLERÍA DE CULTURA — III. OUTRAS DISPOSICIÓNS — 27/04/1995

As bibliotecas son elementos fundamentais que dan medida do nivel cultural da sociedade, que dan fe dos acontecementos, posibilitan o progreso e manifestan a actitude dos homes perante si mesmos e perante o mundo que lles tocou vivir. Os libros que elas conteñen foron a memoria viva dos pobos e aínda seguen a selo nos nosos días. Son un tesouro cultura, orgullo dos pobos que o posúen e fermoso motivo de investigación por parte daquelas persoas que viron nacer no seu corazón o amor polo libro. Un deses homes dedicados toda a súa vida ó estudio dos antigos volumes das bibliotecas galegas foi o ilustre bibliógrafo Antonio Odriozola Pietas, licenciado en dereito na Universidade de Santiago de Compostela, pero que non desenvolve as súas actividades no campo xurídico, senón no bibliográfico, histórico (especialmente nas imprentas e impresores antigos españois e sobre todo galegos), e musicolóxico. A súa actividade laboral centrouse esencialmente arredor dos libros, foi bibliotecario en
Pontevedra ata a súa xubilación en 1981, e ó libro dedicou boa parte dos seus esforzos e talentos, expresados en numerosas publicacións, conferencias e cursos que impartía, moitas veces á custa de esforzos económicos ó límite das súas posibilidades. Foi membro destacado do Padroado do Museo de Pontevedra, do Instituto Padre Sarmiento de Estudios Galegos, presidente da Sociedade de Bibliófilos Galegos, académico correspondente en Pontevedra das Reais Academias de Belas Artes de San Fernando e da Historia. Os seus estudios sobre a historia do libro e da imprenta, e maila súa erudición déronse a man para achegar importantísimos descrubimentos tipobibliográficos, convertendo a Antonio Odriozola nunha das figuras máis sobranceiras da biblioloxía española e da cultura galega, convertendo a Galicia e máis concretamente a Pontevedra como punto obrigado de referencia para os máis importantes bibliólogos do mundo.
Sen embargo, a pesar do seu recoñecemento como investigador, en medios internacionais e nacionais, a súa vida transcorreu sen colleita de agasallos. Non quixo homenaxes, pero sirva como recoñecemento ó seu traballo a denominación da Biblioteca Pública de Pontevedra, nos fondos da cal tanto investigou, co seu nome. Por todo iso,
DISPOÑO:
Artigo único-A Biblioteca Pública de Pontevedra, sita na rúa Alfonso XIII, da citada cidade, pasará a chamarse Biblioteca Pública de Pontevedra Antonio Odriozola.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 4 de abril de 1995.
Víctor Manuel Vázquez Portomeñe
Conselleiro de Cultura
RESOLUCIÓN do 7 de marzo de 1995, da Delegación Provincial da Coruña, de autorización administrativa, declaración de utilidade pública e aprobación do proxecto de execución da instalación eléctrica que se cita. (Expediente número 176/1994 (52.734)).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 27/04/1995

Visto o expediente incoado pola empresa Unión Eléctrica-Fenosa, S.A., co enderezo na r/ Severo Ochoa, nº 2, 15008 A Coruña, para a autorización administrativa, declaración de utilidade pública e aprobación do proxecto de execución da instalación que segue:
-Liña eléctrica subterránea de media tensión, a 20 kV, baixo tubo e con conductor R.H.V. 12/20 de 3 (1x240) mm Al, de 990 m de lonxitude, con oxire no pórtico do trafo Bruño, da liña Cabreira-Maianca-Bruño (expediente 27.213) e remate no C.T. Urbanización Rialta-Arillo 2.
-Liña eléctrica aérea de media tensión, a 20 kV, sobre apoios metálicos e de formigón e conductor LA-110, de 253 m de lonxitude, seguida de tramo subterráneo, baixo tubo e conductor R.H.V. 12/20 de 3 (1x240) mm Al, de 18 m de lonxitude que remata no C.T. Arillo. Oleiros.
Cumpridos os trámites ordenados nos capítulos III e IV dos decretos 2617 e 2619/1966, do 20 de outubro, sobre autorización e expropiación forzosa das instalacións eléctricas, esta delegación provincial resolveu:
Autorizar, declarar de utilidade pública e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan nos expedientes.
A Coruña, 7 de marzo de 1995.
Juan Ignacio Lizaur Otero
Delegado provincial da Coruña
ORDE do 6 de abril de 1995 pola que se nomean vocais titulares das mesas autonómicas e provinciais de control e seguimento da renda de integración social en Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 19/04/1995

O artigo 36 e 37 da Lei 9/1991, do 2 de outubro, de medidas básicas para a inserción social, en concordancia cos artigos 80.1º e 81.1º do Decreto 374/1991, do 24 de outubro, polo que se desenvolve a Lei 9/1991, do 2 de outubro, dispón a constitución de dúas mesas, unha a nivel provincial e outra a nivel autonómico, que actuarán como órganos superiores de control e seguimento da aplicación da renda de integración social de Galicia, nas que forman parte cada unha delas, entre outros membros, por sete representantes das centrais sindicais máis representativas a nivel autonómico.
As normas de organización e funcionamento interno da Mesa Autonómica da Renda de Integración Social publicadas no Diario Oficial de Galicia do 23 de outubro de 1992, que rexen tamén para as mesas provinciais, a teor do disposto no artigo 81.3º do Decreto 374/1991, do 24 de outubro, establecen no seu artigo 7.2º que os nomeamentos e substitucións de tódolos membros da mesa se publicarán, no Diario Oficial de Galicia.
Na súa virtude, foron comunicadas a esta consellería propostas da Confederación de Empresarios de Galicia, da Central Sindical Comisións Obreiras (CC.O0) de Galicia e da Dirección Xeral de Servicios Sociais de substitución de vocais titulares.
En consecuencia, en uso da facultade que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro,
DISPOÑO
Primeiro.-Nomear, en representación da Confederación de Empresarios de Galicia, a José Manuel Caride Echegaray, vocal titular da Mesa Autonómica de Control e Seguimento da Renda de Integración Social de Galicia, en substitución de Enrique Sánchez García.
Segundo.-Nomear, en representación da Confederación de Empresarios de Galicia, a María José Fernández Robledo e a Alberto Jesús López Rodríguez como vocais titulares da Mesa Provincial de Ourense da renda de integración social de Galicia, en substitución de Celso Gallego Cortiñas e de Luis Ortiz Álvarez, respectivamente.
Terceiro.-Nomear, en representación da central sindical Comisións Obreiras (CC.O0) de Galicia, a Piedad Fernández Pérez como vocal titular da Mesa Provincial de Ourense da renda de integración social
de Galicia, en substitución de Ignacio Campo Valiña.
Cuarto.-Nomear, en representación da Administración autonómica, a María Jesús López Carrasco, xefa do Servicio de Axudas e Programas da Delegación Provincial de Ourense, vocal titular da Mesa Provincial de Ourense da renda de integración social de Galicia, en substitución de María Carmen Álvarez Álvarez.
Santiago de Compostela, 6 de abril de 1995.
José Manuel Romay Beccaría
Conselleiro de Sanidade e Servicios Sociais
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 103/1995, do 31 de marzo, polo que se aproba o escudo heráldico do Concello do Incio.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 21/04/1995

O Concello do Incio considerou conveniente adopta-lo seu escudo heráldico para perpetuar, con simboloxía adecuada e conforme as normas da heráldica, os feitos máis relevantes e peculiares do seu pasado histórico. Para iso, e de acordo coas facultades que lle confiren as disposicións vixentes, elevou o correspondente informe e memoria descritiva para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente instruiuse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo Real
decreto 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para a adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día trinta e un de marzo de mil novecentos noventa e cinco,
DISPOÑO:
Artigo único.-Aproba-lo escudo heráldico do Concello do Incio, que quedará organizado do seguinte xeito: de gules, dúas espigas de trigo, de ouro e postas en aspa, acompañadas dun lobo de prata na punta, e dunha cruz de San Xoán no xefe. Ó timbre, coroa real pechada.
Santiago de Compostela o trinta e un de marzo de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
CORRECCIÓN de erros.-Orde do 23 de marzo de 1995 pola que se dictan normas de procedemento para xestión das axudas previstas no Decreto 106/1994 do 21 de abril, da Xunta de Galicia e na Orde do 5 de outubro de 1994, do Ministerio de Traballo e Seguridade Social, pola que se regula a concesión de axudas previas á xubilación ordinaria no sistema da Seguridade Social, a traballadores afectados por procesos de reestructuración de empresas.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 25/04/1995

Advertida a omisión dun anexo na citada orde, publicada no DOG nº 73, do 17 de abril de 1995, cómpre engadir, a continuación da páxina 2.842, o seguinte anexo:
ANEXO II
AVAL
A entidade... e no seu nome ... con poderes suficientes para obrigarse neste acto segundo resulta da escritura de poderes outorgada o... de... de ... ante o notario de ... co número... do seu protocolo ... avala a empresa ... de... co número... de código de conta de cotización á Seguridade Social, ante a Tesourería Xeral da Seguridade Social de e a favor dela ata a cantidade de... pesetas (en letra... pesetas), en concepto de garantía especial para responder das obrigacións asumidas pola dita empresa en relación coas axudas previas á xubilación ordinaria dos seus traballadores, concedidas por resolución da... do... de... de 19..., recaída no expediente instruído co número...
Este aval formalízase coa renuncia expresa ós beneficios de exclusión e división e terá validez desde... ata... (terá que poñerse como data un ano despois do vencemento da anualidade que se garanta) figurando inscrito no Rexistro Especial de Avales co número... con data... de... de...
ACORDO do 20 de marzo de 1995, do Pleno do Consello de Contas, polo que se emprazan as partes interesadas no recurso contencioso-admistrativo número 01/0000314/1995, interposto por Feliciano López Pazos.
CONSELLO DE CONTAS DE GALICIA — III. OUTRAS DISPOSICIÓNS — 25/04/1995

O 10 de marzo de 1995, o Consello de Contas recibiu da Sala do Contencioso-Administrativo, sección primeira do Tribunal Superior de Xustiza de Galicia, providencia pola que se admite o recurso contencioso-administrativo número 01/0000314/1995, interposto por Feliciano López Pazos contra a resolución do Consello de Contas de Galicia de data 23 de decembro de 1994 (DOG nº 2, do 3-1-1995) sobre relación de postos de traballo do consello.
En consecuencia, esta consello acordou nesta data, e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa modificada pola Lei 10/1992, do 30 de abril, a remisión do correspondente expediente administrativo á referida sala. O que se notifica para xeral coñecemento de tódalas persoas interesadas no procedemento, que son emprazadas para que poidan comparecer en forma legal en autos na Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 20 de marzo de 1995.
Carlos G. Otero Díaz
Conselleiro maior do Consello de Contas de Galicia
RESOLUCIÓN do 16 de marzo de 1995, da Delegación Provincial de Ourense, pola que se dispón a inscrición no rexistro e publicación no Diario Oficial de Galicia do acordo adoptado pola comisión paritaria do convenio colectivo para o sector de fabricantes de mobles de Ourense para o ano 1995.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 25/04/1995

Visto o texto do acordo adoptado pola comisión paritaria do convenio colectivo para o sector de fabricantes de mobles de Ourense para o ano 1995, na reunión celebrada o día 7 de marzo de 1995, convenio inscrito no correspondente rexistro por Orde do 29 de xuño de 1994 e publicado no BOP nº 164, do 19 de xullo (código de convenio nº 3200185), para darlle cumprimento ó establecido no artigo 18, disposición transitoria primeira do mesmo, e tendo en conta o disposto no artigo 90.2º e 3º da Lei 8/1980, do 10 de marzo, do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo. Esta delegación provincial,
ACORDA:
Primeiro.-Ordena-la inscrición do acordo no libro rexistro desta delegación provincial, e a súa notificación á comisión paritaria do convenio colectivo mencionado.
Segundo.-Ordena-lo seu depósito no Servicio de Relacións Laborais, Unidade de Mediación, Arbitraxe e Conciliación desta delegación.
Terceiro.-Dispoñe-la súa publicación no Diario Oficial de Galicia.
Ourense, 16 de marzo de 1995.
Manuel López Casas
Delegado provincial de Ourense
ACTA
En Ourense, sendo as 19.30 horas do día 7 de marzo de 1995, reúnense os membros da comisión paritaria do convenio colectivo provincial de fabricantes de mobles da provincia de Ourense, estipulado no artigo 18 do texto publicado no BOP nº 164, do 19 de xullo de 1994, para darlle cumprimento ó establecido na disposición transitoria primeira do referido texto legal, e tras varias deliberacións, acordan:
Primeiro.-O IPC referido ó período 1-1-1994 ó 31-12-1994, foi do 4,3% segundo INE.
Segundo.-Que procede actualiza-las táboas salariais na porcentaxe do 0,25%, sendo a táboa definitiva desde o 1-1-1995 a seguinte:
CategoríaSalario base
Peón74.707 ptas.
Axudante81.294 ptas.
Oficial 2ª83.327 ptas.
Oficial 1ª83.623 ptas.
Encargado85.625 ptas.
Aux. administrativo81.294 ptas.
Administrativo de 2ª82.186 ptas.
Administrativo de 1ª82.478 ptas.
Traballador entre 16 e 18 anos salario diario: 1.434 ptas.
Terceiro.-Remitirlle á delegación da Consellería de Xustiza, Interior e Relacións Laborais da Xunta de Galicia en Ourense, a presente acta para o seu rexistro e posterior publicación no BOP tralos trámites legais que correspondan.
CORRECCIÓN de erros-Orde do 22 de decembro de 1994 pola que se delimitan os nomes oficiais dos topónimos que se relacionan pertencentes ós concellos de: Zas (A Coruña), Castroverde e Pol (Lugo), Celanova, O Irixo, Rubiá, Viana do Bolo e Vilamarín (Ourense).
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 26/04/1995

Advertido erro na publicación da citada orde, publicada no DOG nº 8, do xoves 12 de xaneiro de 1995, cómpre face-la oportuna corrección:
Na páxina 441, no concello do Irixo, na columna nome oficial, onde di: «Irixo, O ou Laxas», debe dicir: «Irixo, O (comprende os lugares: As Laxas e A Ponte)».